Document ID: /roh_data/filtered/fineweb-2-filterrobots_roh.jsonl.gz/9805

Amur, di l'artist Constant Könz, vegnir amà sco uffant è la meglra partenza per ina buna vita. Cun ses 92 onns experientscha da vita guarda el enavos cun ina tenuta calma e plain bainvulientscha sin sia biografia e tut ses plaschairs e sias sfidas. El è persvas ch'era las difficultads gidan a crescher.
Per la seria da stad da l'emissiun Vita e cretta avain nus fatg discurs cun diversas persunalitads rumantschas davart las grondas dumondas da la vita. L'emprim inscunter è cun l'artist da Zuoz, Constant Könz (92).